CELEX: 62014TN0239
Language: hr
Date: 2014-04-20 00:00:00
Title: Predmet T-239/14: Tužba podnesena 20. travnja 2014. – Monard protiv Komisije

7.7.2014   
            
            
               HR
            
            
               Službeni list Europske unije
            
            
               C 212/36
            
         Tužba podnesena 20. travnja 2014. – Monard protiv Komisije
   (Predmet T-239/14)
   2014/C 212/46
   Jezik postupka: engleski
   
      Stranke
   
   
      Tužitelj: Eva Monard (Kessel-Lo, Belgija) (zastupnik: R. Antonini, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               Poništi odluku Europske komisije br. Ref. Ares(2014) 321920 (br. SG.B.4/RH/rc-sg.dsg2.b.4(2014) 285433) koju je Glavni tajnik donio 10. veljače na temelju članka 4. provedbenih pravila za Uredbu (EZ) br. 1049/2001 u vezi s ponovnim zahtjevom Eve Monard za pristup dokumentima sukladno Uredbi (EZ) br. 1049/2001 (GESTDEM 4641/2011);
            
         
               —
            
            
               Europskoj komisiji naloži snošenje troškova postupka.
            
         
      Tužbeni razlozi i glavni argumenti
   
   U prilog tužbi tužitelj ističe dva tužbena razloga.
   
               1.
            
            
               Prvi tužbeni razlog kojim navodi da je Komisija bila obvezna tužiteljici omogućiti pristup dokumentima u skladu s člankom 1. Ugovora o Europskoj uniji (UEU), člancima 15. i 298. Ugovora o funkcioniranju europske unije (UFEU), temeljnim pravom pristupa dokumentima, člankom 6. stavkom 1. UEU-a u vezi s člankom 42. Povelje Europske unije o temeljnim pravima od 7. prosinca 2000., kako je 12. prosinca 2007. prilagođena u Strasbourgu (Povelja) i člankom 2. stavkom 1. Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskoga parlamenta, Vijeća i Komisije (Uredba br. 1049/2001). Navedeno proizlazi i iz primjene a contrario članka 4. stavka 3. Uredbe br. 1049/2001. Propuštajući to učiniti i (pogrešno) se pozivajući na iznimke propisane člankom 4. stavkom 1. točkom (a) treća alineja i člankom 4. stavkom 2. druga i treća alineja Uredbe br. 1049/2001, Komisija je pogrešno primijenila relevantne odredbe i zloporabila je svoje ovlasti. Komisija je također propustila na ispravan način primijeniti članak 4. stavak 6. i članak 4. stavak 7. te je kod primjene tih odredbi zloporabila svoje ovlasti.
            
         
               2.
            
            
               Drugi tužbeni razlog, kojim navodi da je Komisija propustivši pravovremeno postupiti po tužiteljičinom ponovnom zahtjevu i produljivši rok za odgovor na taj ponovni zahtjev u slučaju koji nije izvanredan povrijedila članak 1. UEU-a, članke 15. i 298. UFEU-a, temeljno pravo pristupa dokumentima, članak 6. stavak 1. UEU-a u vezi s člankom 42. Povelje i člankom 8. stavkom 1. i 2. Uredbe br. 1049/2001. Komisija je navedenim postupanjem zloporabila svoje ovlasti te je neopravdano odgodivši donošenje odluke povodom tužiteljičinog ponovnog zahtjeva pogrešno primijenila relevantne odredbe.